# Filipe III.a Nafarroakoa

Filipe III.a Nafarroakoa edo Filipe Evreuxkoa (?, 1306ko martxoaren 27 – Algeciras, 1343ko irailaren 16), Évreuxko konde (1319 – 1343) eta Nafarroako errege de iure uxoris (1328 – 1343) zen. Aita Louis Évreuxkoa (Filipe III.a Frantziakoaren semea) eta ama Margarita Artoiskoa (Luis IX.a Frantziakoaren anaia zen Roberto I.a Artoiskoaren birloba) zituen. Bere arbasoak zirela eta Frantziako tronua lortzeko hautagaia zen.

## Oinordetza

1319an aitaren partez Normandian zegoen Évreuxko konderria jarauntsi zuen. 1318ko ekainaren 18an Joana kapetarra ezkondu eta Karlos I.a Nafarroakoa hil zenean Nafarroako errege de iure uxoris bihurtu zen. Senar-emazteak bai Frantziako iparraldean bai Nafarroan lurralde asko zituztenez, bere bizitzak eman zituzten alde batetik bestera bidaiatzen.

## Biografia

Filipe VI.a Frantziakoarekin Flandriako kanpainan hartu zuen parte eta, 1328ko abuztuaren 23ko Casselgo guduan garaipena lortu eta erregearen bizitza onik atera zuen. Jadanik Nafarroako errege ezkontidea, Arnaldo Barbazangoa Iruñeko apezpikuak 1329ko martxoaren 5ean Iruñeko katedralean koroatu zuen. 1329ko ekainean, Frantziako erregearekin batera Amiensera joan zen, non Eduardo III.a Ingalaterrakoa Frantziako bere lurraldeak zirela eta omenaldia egin zion.
Bere erreinaldian Nafarroako Gorteak sendotuak ziren, hirietako burgesia babestu zuen nobleteria txikiaren kontra eta Nafarroako Foru Hobeagotzeko kapitulua idatzi zuen "Filipe III.aren Hobeagotzea" deitua. Juduen aurkako politika jarraitu zuen: 1336an Iruñeko judu guztiak ghetto batean bizi behar ziren.
1331n Errege Biltzarrean sartu zen. Avignon aldera joan zen erregearekin non Benedikto XII.a Aita Santuak gurutza eman zien Bohemia eta Aragoiko erregeekin batera gurutzada hasteko. Gurutzada ez zen egin.
1335ean, Filipek Aragoiko Erresumaren aurkako gerra hasi zuen, Maria bere alabak Piarres IV.a Aragoikoa ezkondu zuenean bukatua. Urte berean bere anaia gaztea Karlos, Etampes-ko kondea ezkondu zen Joanes Nuñez Bizkaiko jaunaren arrebarekin.
1336ko martxoaren 14ko Villeneuve-lès-Avignongo Itunari esker, Angulema eta Mortaingo konderriak eta Benon eta Fontenay-l'Abattuko gazteluak lortu zituen.
1339an, Frantzia (Filipe VI.a), Bohemia (Joanes) eta Eskoziako (David II.a) erregeekin batera, Cambrai eta Tournai hiriak askatu zituen. Honela Ehun Urteko Gerra hasi zen.
Filipek Hispaniako errekonkistan ere hartu zuen parte. Alfontso XI.a Gaztelakoak zuzendutako Granadako Erresumaren aurkako kanpainan hartu zuen parte eta gezi batek zauritua Jerez de la Fronterako setioan hil zen.

## Ezkontza eta haurrak

1318ko martxoaren 5ean ezkondu zen Joana II.arekin. Zortzi seme-alaba izan zituzten:
* Maria (1330-1347), Aragoiko Petri IV.a erregea ezkondu zuena (1338.
* Karlos II.a (1332-1387), Nafarroako errege.
* Blanka (1333-1398), Frantziako Filipe VI.a erregea ezkondu zuena (1349).
* Ines (1334-1396), Gaston III.a Foix-Biarnokoa kondea ezkondu zuena (1349).
* Filipe (1336-1363), Longuevilleko kondea.
* Joana (1338-1387), erlijioan sartua.
* Joana (1339-1403), Joan I.a Rohangoa bizkondea ezkondu zuena (1377).
* Luis (1341-1372), Beaumonteko kondea.
Zuhaitz genealogikoa :
Jeanne de Navarre
Constance of Aragon, Queen of Sicily
Maria Nafarroakoa
Joanna of Aragon, Countess of Ampurias
Blanka Nafarroakoa
Joan of Valois
Maria Nafarroakoa (1355-1420)
Filipe III.a Frantziakoa
Luis I.a Evreuxkoa
Karlos III.a Nafarroako erregea
Marie of Brabant, Queen of France
Filipe III.a Nafarroakoa
Karlos II.a Nafarroako erregea
Petri Nafarroakoa
Filipe Artoiskoa
Margarita Artoiskoa
Joana Nafarroakoa
Zuria Bretainiakoa
Leon Nafarroakoa
Filipe Nafarroakoa
Lantzelot Nafarroakoa
Luis Nafarroakoa
Karlos Beaumontekoa
Ines Nafarroakoa
Gaston of Foix-Béarn
Joana Nafarroakoa
Charles de Rohan-Guéméné :

## Erreferentziak

* ↑ Jean Emmanuel Charles Nodier La Seine et ses bords, 89. orr.

## Kanpo estekak

* Datuak: Q505112
* Multimedia: Philip III of Navarre / Q505112